JY LEES NOU Mielieplaatkoekie-stapels
As jy gewone plaatkoekies wil maak, kan jy net die rooipeper en mielies uitlos. Eet die plaatkoekies dan net so saam met kaas en/of diabetiese konfyt. Wat lekker is van dié stapels is dat jy dit kan aanpas soos jy daarvan hou. Jy kan byvoorbeeld ’n geposjeerde eier bysit, of sampioene rooster. Dis lekker vir ontbyt en ook ’n staatmaker vir ’n ligte middagete saam met slaai.
10 ml kanola- of olyfolie
400 g baba-rosa-tamaties, gehalveer
250 ml volkoring-bruismeel
1,25 ml rooipeper
180 ml vetvrye melk
1 blikkie (410 g) heelpitmielies,gedreineer
170 g laevet-rugspek
paar handevol roket
’n skeutjie heuning
Geroosterde tamaties: Verhit oond tot 140 °C. Plaas olie op ’n bakplaat en sit in oond om warm te word. Plaas tamaties op bakplaat sodra die olie warm is. Geur met suiker, sout en peper. Rooster tamaties stadig vir ongeveer 1 uur lank.
Plaatkoekies: Meng meel, koeksoda, sout en rooipeper. Klits die eiers en melk saam. Roer die twee mengsels by mekaar in en voeg die mielies by. Spuit ’n braaipan met kleefwerende kossproei. Braai lepels vol van die plaatkoekiemengsel tot gaar. Hou warm. Plaas spek op ’n gesmeerde bakplaat en bak in oond tot gaar. Plaas ’n plaatkoekie op ’n bord, gevolg deur roketblare. Bedek met tamaties, avokado en spek. Geur met sout, peper en heuning.